ઘટનાની શરૂઆત આ પ્રમાણે થઈ હતી જેમાં તા 10 ઓકટોબરના રોજ આણંદમાં આંગડિયા પેઢી ચલાવતા જયંતિભાઈ ઠક્કર અને તેમનો પુત્ર સવારે બુલેટ મોટર સાયકલની ઉપર થેલો લઈ નિકળ્યા હતા પૈસા ભરેલો થેલો મોટર સાયકલની ટાંકી ઉપર મુકેલો હતો સવારના આઠ વાગ્યાના સુમારે તેઓ લાંભોલ હનુમાન મંદિર પાસે પહોંચ્યા ત્યારે એક પલ્સર મોટર સાયકલ ઉપર બે વ્યકિતઓ આવી અત્યંત ઝડપે તેમણે ટાંકી ઉપર રહેલો થેલો આંચકી ફરાર થઈ ગયા હતા, પિતા પુત્રએ તેમનો પીછો પણ કર્યો પણ આરોપીઓ હાથ લાગ્યા નહીં તેથી તેઓ તરત ગ્રામ્ય પોલીસ સ્ટેશન પહોંચ્યા હતા, જયારે 45 લાખ રોકડની લૂંટ થઈ છે તેવી જાણકારી મળતા આણંદના પોલીસ સુપ્રીટેન્ડન્ટ મકરંદ ચૌહાણ હરકતમાં આવ્યા હતા તેમણે લોકલ ક્રાઈમ બ્રાન્ચ અને સ્પેશીયલ ઓપરેશન ગ્રુપને એકટીવ કર્યા હતા.